Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako galdera, aurreko gobernuak onetsitako murrizketa fiskalak lehengoratzeko aukerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari José Javier Esparza Abaurrea jaunak honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Lehengo lauko gobernuak onetsi zituen murrizketa fiskalak leheneratzeko aukerari buruzko inolako konpromisorik adierazi gabe jarraitzen duzula ikusita, aurreikusita al duzu zerga-igoerak finkatzea seme-alabak dauzkaten familiei, enpresei nahiz Espainiako gainerako lurraldeetiko desabantaila fiskal nabarmenean jarri zituzten bestelako herritar-kolektiboei?

Iruñean, 2019ko urriaren 30ean

Foru parlamentaria: José Javier Esparza Abaurrea